Diari Oficial de la Generalitat Valenciana


Sumari del DOGV 4646, del 09-12-2003 (2003/12697)

Informació pública del programa de desenvolupament d'actuació urbanística integrada, pla de reforma interior de la unitat d'execució Sector Ermita de Santa Bàrbara, al terme de Beniparrell.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4646

Data del DOGV
:   09-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12565


Organisme emissor
:   Agrupació d'Interés Urbanístic Sector Ermita de Santa Barbara de Beniparrell

Tipus de document
:   Anunci

Informació pública del programa de desenvolupament d'actuació urbanística integrada, pla de reforma interior de la unitat d'execució Sector Ermita de Santa Bàrbara, al terme de Beniparrell. [2003/F12990]
  
L'Agrupació d'Interés Urbanístic Sector Ermita de Santa Bàrbara de Beniparrell, domiciliada a Beniparrell (València), carrer de Cervantes, número 9, als efectes del que s'establix en la Llei Reguladora de l'Activitat Urbanística i en especial en els articles 46 i 48, posa en coneixement de tots els possibles interessats i sotmet a informació pública:
  
1. Que amb data 24 de novembre de 2003 s'ha presentat davant de l'Ajuntament de Beniparrell, programa per al desenvolupament d'actuació integrada que conté alternativa tècnica amb pla de reforma interior, projecte d'urbanització i programa d'actuació integrada, a fi de desenvolupar i executar les obres d'urbanització dels terrenys que es delimiten en el pla de reforma interior i que comprenen la unitat d'execució Sector Ermita de Santa Bàrbara.
  
2. L'àmbit d'actuació del programa inclou la llista de titulars cadastrals presentada a la notaria on es protocol·litza el programa, a fi que es practiquen les pertinents notificacions.
  
3. L'alternativa tècnica i documents que l'acompanyen s'han protocol·litzat a la notaria de José Fitó Martí, a la plaça del Mercat Vell, número 1, pis 5, porta 9, de Silla (València).
  
4. Un exemplar de la dita alternativa tècnica s'ha depositat a l'Ajuntament de Beniparrell.
  
5. El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana.
  
6. Dins del termini de 20 dies a comptar des de l'última publicació, qualsevol persona podrà comparéixer a la notaria de José Fitó Martí a Silla (València), plaça del Mercat Vell, número 1, pis 5, porta 9, en horari de 10.00 a 13.00 hores, i obtindre, a càrrec seu, còpia de l'acta que conté l'alternativa tècnica i documentació complementària o sol·licitar-ne l'exhibició.
  
Igualment es podrà consultar la dita documentació i l'expedient administratiu format a l'efecte a l'Ajuntament de Beniparrell, els dies hàbils de 09.00 a 14.00 hores.
  
7. Dins del termini esmentat de 20 dies es podran presentar davant de l'Ajuntament de Beniparrell, al·legacions al programa i projectes presentats o alternatives tècniques que pretenguen competir amb la que s'exposa al públic, sense perjuí del dret de pròrroga previst en la llei esmentada.
  
8. Una vegada finalitzat este termini i en els cinc dies següents, es podran presentar en plica tancada a l'Ajuntament de Beniparrell proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el termini es realitzarà l'obertura de pliques.
  
9. El present anunci es publica igualment perquè valga de notificació als afectats desconeguts o aquells l'adreça dels quals no constara o constara erròniament en el registre cadastral, de conformitat i als efectes previstos en l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú. Este anunci té la consideració d'edicte.